《悟禅三首寄胡果》
唐代·元稹

近闻胡隐士，潜认得心王。不恨百年促，翻悲万劫长。

有修终有百，无事亦无殃。慎莫通方便，应机不顿忘。

百年都几日，何事苦嚣然。晚岁倦为学，闲心易到禅。

病宜多宴坐，贫似少攀缘。自笑无名字，因名自在天。

近见新章句，因知见在心。春游晋祠水，晴上霍山岑。

问法僧当偈，还丹客赠金。莫惊头欲白，禅观老弥深。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。